open-index/open-wikipedia-markdown huggingface dataset:
Literárna kritika

**Literárna kritika** (gréc. *krino* – *rozlišujem, vyberám, posudzujem*) je jedna z troch základných disciplín literárnej vedy. Jej zmyslom je na základe určitých kritérií posúdiť a zhodnotiť literárne dielo. Literárny kritik okrem literárnovedného a estetického hľadiska uplatňuje vo väčšej alebo menšej miere aj svoj osobný estetický vkus, čím sa jeho výpoveď stáva subjektívnou a približuje sa k umeleckej tvorbe.

Jej predmetom je súčasná literatúra. Ak sa orientuje na literárnu minulosť, jej poslaním je odkrývať význam tých prvkov, ktoré sa viažu na súčasnosť, aktualizovať ich a tak sa podieľať na formovaní literárnej tradície. Napokon literárna kritika vytyčuje ďalšie cesty rozvoja literatúry a vykonáva aj funkciu sprostredkovateľa medzi autorom a čitateľom. Literárna kritika však môže slúžiť aj propagandistickým cieľom, najmä v totalitných režimoch.

K základným literárnokritickým žánrom patrí recenzia (kritický posudok literárneho alebo vedeckého diela po jeho vydaní). Podrobnejšie a v širších súvislostiach sleduje posudzované dielo kritická štúdia, prípadne článok. Osobitný žáner tvorí kritická esej.

## Zdroj
* Teória literatúry pre gymnáziá a stredné školy. ISBN 80-85452-52-9.

Kategória:Literárna veda
Textová kritika

**Textová kritika** je hodnotenie prameňov čiže určovanie textu najbližšieho originálu a určovanie vzájomného vzťahu dochovaných rukopisov; ďalej vymedzovanie pôvodného textu (pôvodného znenia). Textová kritika rekonštruuje (obnovuje) zo zachovaných rukopisných podaní textu podľa filologických zásad a kritického hodnotenia nezachovanú, predpokladanú pôvodnú podobu textu v čo najvernejšom doslovnom znení (archetyp).

## Externé odkazy
* 

Kategória:Literatúra
Umelecká kritika

**Umelecká kritika** je odvetvie umenovedy zamerané na výklad a hodnotenie súčasného umenia, ktoré rozoberá, vykladá, hodnotí a usmerňuje. Spätne sa obracia k umelcom a zároveň je medzičlánkom medzi umením a spoločnosťou. Popularizuje a presadzuje hodnoty a tendencie, prehlbuje pôsobenie umenia v spoločnosti, spolupôsobí na vývoj umenia. Preto formuluje umelecké a ideové požiadavky i meradlá a stupnice hodnôt. Nezaobíde sa bez znalectva a vyžaduje osobný postoj a cit pre umeleckú kultúru. Umelecká kritika úzko súvisí s koncertami, výstavami, sútažami a s umeleckým trhom.

## Externé odkazy
* 

## Pozri aj

*literárna kritika

Kategória:Umenie
Klimatológia

**Klimatológia** je multiodborová vedecká disciplína o podnebí a jeho zmenách, skúmajúca zákonitosti časového a priestorového priebehu klimatických prvkov. Je to jedno z odvetví vied o atmosfére. Klimatológia je dosť podobná meteorológii, ale na rozdiel od nej klimatológovia zaznamenávajú zmeny počasia a klímy v minulosti v dlhších časových obdobiach (roky až tisícročia). Zmeny sú ovplyvnené jednak samotnou prírodou, ale v poslednom čase ich stále výraznejšie ovplyvňuje ľudská činnosť.

Klimatológia skúma aj prúdenie vzduchu v jednotlivých vrstvách atmosféry, tepelné prúdenie, vzťahy medzi prúdením vzduchu v spodných vrstvách atmosféry a povrchom Zeme (vegetácia, topografické nerovnosti, zastavané plochy) a fyzikálno-chemické zloženie atmosféry. K „nástrojom“ klimatológie patria chémia, geofyzika, geológia, glaciológia, hydrológia, oceánografia, vulkanológia, astrofyzika, pri spracúvaní dát zo všetkých týchto oborov, a ich vzájomnom "zosúlaďavaní" hrá významnú úlohu štatistika a metódy matematického modelovania.

Pododvetvím klimatológie je paleoklimatológia, ktorá sa zaoberá rekonštrukciou podnebia v dávnej minulosti Zeme. Využíva pritom štúdium pribúdania ročných vrstiev v ľadovcoch, zmeny obsahu rozpustených evaporitov v moriach a oceánoch, zmeny pomeru izotopov O a H, zmeny ročných prírastkov letokruhov stromov dendrochronológia a zmeny v rýchlosti usadzovania sedimentov v moriach, príp. v jazerách.

280px|thumb|Graf odchýlok priemerných ročných teplôt od súčasného priemeru za posledných 2000&nbsp;rokov.
## História
Prvé klimatologické pozorovania robil Edmund Halley, ktorý nakreslil mapu prúdenia vetrov v roku 1686. Klimatológiu ako fyzikálnu vedu rozvinul Helmut Landsberg, ktorý rozpracoval štatistické klimatologické analytické metódy.

### Známi klimatológovia
* Francis Gaton
* Edmund Halley
* Helmut Landberg
* Milan Lapin
* Milutin Milanković

## Externé odkazy
* 
* http://www.climatecrisis.szm.sk


Klimatologia
Výtvarná kritika

**Výtvarná kritika** je súčasť vedy o výtvarnom umení; relatívne samostatný, špecifický druh hodnotiacej a interpretačnej činnosti, odlišný od historiografie výtvarného umenia i od teórie výtvarného umenia. Je istým druhom samostatnej literárnej činnosti, ktorej predmetom je posudzovanie výtvarnej a architektúrnej činnosti a jej výsledkov, t. j. umeleckého diela alebo súboru umeleckých diel. Sústreďuje sa na javy, ktoré prebiehajú najmä v súčasnej výtvarnej a architektúrnej tvorbe, pričom sa jej predmet rozšíril prakticky na celé hmotné
životné prostredie s estetickým rozmerom a akčným rádiom.

Hlavným pracovným postupom výtvarnej kritiky je porovnávacia metóda.

Kolískou výtvarnej kritiky je Francúzsko, kde bola už v 2. pol. 18. stor. pomerne rozvinutým druhom literárnej a odbornej činnosti, a to najmä v Paríži, kde sa už v 1. pol. 19. stor. rozvinula diferencovaná novinová a časopisecká publicistika (neraz so stálymi rubrikami pre kritiku), čo je predpokladom pre vznik a rozvoj výtvarnej kritiky.

## Pozri aj

*veda o výtvarnom umení
*kritika

## Externé odkazy

* 

Kategória:Umenie
Klin

**Klin** môže byť:
*jednoduchý stroj, ktorého jedinou časťou je teleso s prierezom v tvare trojuholníka, pozri klin (nástroj)
*druh spojenia súčiastok, napríklad hriadeľa a hlavy kolesa, pozri klin (spojovacia súčiastka)
*v matematike:
**časť priestoru ohraničená dvomi polrovinami so spoločnou hraničnou priamkou
**druh prizmatoidu, pozri prizmatoid
**zovšeobecnenie kužeľa, pozri klin (kužeľ)
*v biológii:
**klina (postupná alebo stupňovitá zmena príznaku alebo vlastnosti v populáciách organizmov)
**druh formácie sťahovavých vtákov
*vo vojenstve: zostava stredovekého vojska, pozri klin (vojsko)

* sídlo
** na Slovensku
*** obec v okrese Námestovo, pozri Klin (okres Námestovo)
*** obec v okrese Trebišov, pozri Klin nad Bodrogom 
*** stará verzia mena obce Zákamenné do roku 1926 - *Zákamenný Klin* 
*** osada obce Klokočov, pozri Klin (Klokočov)
*** osada obce Olešná, pozri Klin (Olešná)
** v Rusku
*** mesto, pozri Klin (mesto v Rusku)
*** osada v Rusku v Pskovskej oblasti
** obec v Poľsku, pozri Klin (obec v Poľsku)

* vrch
** v pohorí Gory Suche (čes. Javoří hory) v Poľsku, pozri Klin (Gory Suche)
** v pohorí (poľské) Nízke Beskydy, pozri Klin (Nízke Beskydy)
** v pohorí Západné Tatry, pozri Klin (Západné Tatry)
** predvrchol Tupej vo Vysokých Tatrách, pozri Klin (vrch vo Vysokých Tatrách)

* potok v Nízkych Tatrách, pozri Klin (potok)

*Juris-Friedrich-August Klin/Bedřich Adolf Klin, hornolužický patriot
Lingvocentrizmus

**Lingvocentrizmus** (lat.) je považovanie jazyka a slovesnosti za najdôležitejšiu zložku kultúry, napríklad u predstaviteľov českého národného obrodenia.

## Externé odkazy
* 

Kategória:Jazykoveda
Kritika poznania

**Kritika poznania** je základná disciplína filozofickej teórie poznania, ktorá:
* skúma a preveruje:
** podmienky možnosti poznania,
** samotnú existenciu poznania, vrátane jeho základnej pravdivosti a istoty,
** možnosť poznania poznania, teda samotnú legitímnosť filozofickej teórie poznania,
** možnosť uplatnenia kritiky poznania, t. j. samotnú legitímnosť kritiky poznania;
* problematizuje nastolené problémy do takej miery, že dospieva do štádia pochybovania o nich;
* prekonáva pochybovanie na základe sústavy argumentov a dospieva k istotám.

## Zdroj
* 

Kategória:Epistemológia
Pästný klin

náhľad|Pästný klin
**Pästný klin** je všeobecne známy kamenný nástroj v staršom paleolite (abbevillien, acheuléen a i.). Človek si ho vyrobil z pazúrika otĺkaním kameňov do listového tvaru, neskôr do hrotu. Zaujímavosťou je, že pästný klin sa ako nástroj nevyvinul veľmi dlhé roky, dokonca sa v období jeho najväčšieho využívania takmer zastavil technický vývin ľudstva. 

Iná teória tvrdí (konkrétne Darwinova teória krásy), že Acheuléenske pästné kliny sú **najstaršie umelecké diela** (estetické predmety) na svete. Keďže vznikli 50 000 až 100 000 rokov predtým ako sa praľudia naučili používať reč, bolo vyrábanie pästných klinov spôsobom komunikácie. Muži ich vyrábali za účelom predvádzania sa a reprodukcie. Ženy si všímali schopnosti muža ako jemnú motoriku, inteligenciu, schopnosť plánovať, svedomitosť a taktiež očividný prístup ku vzácnym materiálom, ktoré boli k výrobe pästného klinu potrebné. Videli krásu v niečom, čo je dobre urobené.

## Referencie

## Pozri aj
* vývoj techniky

## Iné projekty

## Externé odkazy
* 

Kategória:Paleolit
Línia

**Línia** môže byť:

*čiara, priamka alebo krivka (skutočná alebo myslená)
*obrys, kontúra;
*časť frontu
*označenie zootechnickej taxonomickej jednotky, pozri línia (zootechnika)
*rodová vetva
*celkový ráz, smer, spôsob niečoho.

## Iné projekty
Krivda

**Krivda** je nespravodlivosť, príkorie, ublíženie, neprávosť.

## Iné projekty

## Zdroj
* 

Kategória:Filozofický slovník
Klinec

náhľad|Stavebné klince
[náhľad|Klinec môže byť zatlčený [kladivo (nástroj)|kladivom do materálu akým je drevo.]]
**Klinec** je kovový výrobok na jednoduché a rýchle spájanie súčastí z mäkkého materiálu (dreva, kože, papiera, plastu atď.). Využíva sa pružnosť spájaného materiálu, ktorá udržiava zatlčený klinec v diere.

Klinec sa skladá z drieku (prierezu kruhového, štvorhranného, trojhranného a pod.), ktorý je valcovitý, ihlanovitý alebo hranolovitý. klinec má na jednom konci hrot alebo klin a na druhom hlavu (prírubové rozšírenie). Existujú však aj tupé klince, resp. klince bez hlavy. Niekedy sú klince špirálovito skrútené (do skrutkovice), alebo s vytvorenými zárezmi, hrotmi a pod.

Zásadným rozdielom oproti inému spojovaciemu materiálu je, že klinec sa zatĺka, čiže úderom na rozšírenú časť sa postupne ostrou časťou zabodáva do spájaného materiálu. Na zatĺkanie sa používa kladivo, alebo elektrické resp. pneumatické náradie - klincovačka, spinkovačka, nastreľovačka. Klincové spojenie je nerozoberateľné (ťažko rozoberateľné). Klince sa vyrábajú z ocele, medi, mosadze, hliníka, antikora a pod. Vyrábajú sa z drôtu : kovaním a lisovaním. Používajú sa hlavne v truhlárstve, stavebníctve, nábytkárskom priemysle, podkovárstve (upevnenie podkovy na kopyto), v železničnej doprave - pripevnenie koľajníc, v zdravotníctve na fixáciu kostí a pod.

## Symbolika
Severské národy vo viacerých archaických predstavách o vesmíre spájali tento predmet s Polárkou ako vesmírnou osou, okolo ktorej sa otáča nebeská kupola.

V centrálnej Afrike sa našli početné drevené figúrky v tvare ľudskej postavy nastoknuté na klince (klincové fetiše). Podľa afrických povier v takejto figúrke prebýva nadprirodzená bytosť a rituálne zatlčenie klinca jej malo pripomenúť povinnosť ochraňovať a poskytovať pomoc, ako aj odháňať zlé úmysly. Klinec je znakom, že bytosť ukrytá v idole sa skutočne venuje prosiacemu človeku.

V strednej Európe sa na znak prítomnosti alebo návštevy cudzinca tradične pribíjali klince do veľkých stromov alebo do drevených figúrok.

V kresťanskej symbolike klinec pripomína ukrižovaného Ježiša Krista. Symbol klinca používa napr. Arma Christi, nachádza sa v erbe viacerých obcí napr. Drahovce, v paškále je zapichnutých päť klincov, v liturgickom odeve (pálium) sú zapichnuté tri klince a pod. Vo všeobecnosti je klinec kresťanským symbolom martýrstva.

Zlatým klincom sa ukončovali stavby (posledný zatlčený klinec). V prenesenom význame „zlatý klinec“ je vyvrcholenie, ukončenie, najdôležitejšia časť činnosti.

## Iné projekty

Kategória:Spojovacie súčiastky a materiály
Kategória:Stavebné materiály
Krivka

**Krivka** môže byť:
* všeobecne (aj prenesene): zakrivená súvislá čiara, pozri krivosť, spojitosť a čiara
* v geometrii a matematike:
** v elementárnej geometrii: 
*** jednorozmerný objekt (jednorozmerný v zmysle: majúci len dĺžku, ale nemajúci šírku či hĺbku), dĺžka bez šírky, hranica nejakého povrchu a pod., synonymum: (rovná alebo krivá) čiara, pozri čiara
*** krivá čiara (najmä ako geometrický útvar), čiara meniaca svoj smer, pozri krivosť a čiara
** spojitá čiara, pozri spojitosť a čiara
** množina bodov v rovine, ktorých súradnice spĺňajú rovnicu F(x,y) = 0 (pričom F je analytická funkcia) alebo množina bodov v priestore, ktorých súradnice spĺňajú rovnice F1(x,y,z)=0 a F2(x,y,z)=0 (pričom F1 a F2 sú analytické funkcie), synonymum: analytická krivka , pozri analytická krivka
** skrátene: algebrická krivka (=algebraická krivka; ide o špeciálny prípad analytickej krivky)
** a) množina bodov, ktorých súradnice sú (spojitými) funkciami jednej premennej (tzv. parametra), b) spojité zobrazenie intervalu do roviny či priestoru, c) spojité zobrazenie intervalu do topologického priestoru, synonymum: peanovské kontinuum, d) spojité zobrazenie z jednorozmerného matematického priestoru do n-rozmerného matematického priestoru, synonymá (pre a až d): parametrizovaná krivka, parametrická krivka, cesta, pozri parametrizovaná krivka (parametrická krivka)
** obraz parametrizovanej krivky, synonymá: neparametrizovaná krivka, neparametrická krivka, obraz krivky, pozri neparametrizovaná krivka (neparametrická krivka)
** trieda ekvivalencie, ktorej reprezentantom je parametrizovaná krivka, pozri pod reparametrizácia
** Cantorova krivka
** jednorozmerné kontinuum
** jednorozmerná varieta
** neodborne: čiarovitý graf funkcie v rovine alebo priestore, pozri pod graf funkcie
* vo fyzike:
** dráha hmotného bodu alebo častice (napr. balistická krivka), pozri trajektória a hmotný bod
** graf závislosti dvoch fyzikálnych veličín (z ktorých jedna môže byť čas, čo znamená že krivka je potom grafické zobrazenie zmeny), pozri pod graf funkcie

## Referencie
Klio

**Klio** môže byť:
*jedna z múz, pozri Kleio
*ženské krstné meno, pozri Clio (krstné meno)
*planétka, pozri  84 Klio

## Pozri aj
*Clio
Kľúč

**Kľúč** môže znamenať:
* nástroj určený na mechanické (alebo elektronické) otváranie a zatváranie zámkov, pozri kľúč (zámok)
* nástroj na doťahovanie a povoľovanie (skrutkovanie) matíc a skrutiek kľúč (náradie)
* výstupok na elektrickom konektore zabezpečujúci vzájomnej správnosť polohy zásuvky a zástrčky, pozri pod konektor (elektrotechnika)
* v hudbe: značka na začiatku hudobného riadku, pozri kľúč (hudba)
* v informatike: 
** skrátene USB kľúč
** pri databázach: 
*** v teórii: primárny kľúč (a superkľúč a kandidátny kľúč)
*** sekundárny kľúč
* prostriedok na získanie, ovládnutie, pochopenie či vyriešenie niečoho (napr. kľúč k úspechu)
* pomôcka na rozlúštenie, vysvetlenie alebo určenie (najmä pomôcka na prevod informácií či znakov do inej podoby), napr. šifrovací kľúč, dátový kľúč, určovací kľúč (napr. botanický kľúč)
* špeciálna časť učebného textu obsahujú riešenia úloh
* schéma na rozdeľovanie či prideľovanie (napr. rozdeliť peniaze podľa istého kľúča)

## Pozri aj
* elektronický kľúč (zariadenie na odomykanie elektronických zámkov, zvyčajne elektronická vstupná karta, Dallas kľúč)
* telegrafný kľúč (zariadenie na manuálne odosielanie telegrafných správ morzeovkou)
* určovací kľúč 
* licenčný kľúč 
* vyhotovenie na kľúč (kompletné vyhotovenie niečoho tak, že sa môže začať používať ihneď po zhotovení bez nutnosti ďalších úprav, napr. dom na kľúč)

## Iné projekty
Ralph Linton

**Ralph Linton** (* 27. február 1893, Philadelphia, Pensylvánia, USA – † 24. december 1953 New Haven, Connecticut) bol americký antropológ.

## Dielo
* *The Study of Man. An Introduction* 1936
* *The cultural background of personality*, 1945
* *Role and Status*, 1947
* *The Tree of Culture*, 1955

## Externé odkazy
* 

Kategória:Antropológovia USA
Kategória:Osobnosti z Philadelphie
Kríza

**Kríza** môže byť:
*rozhodujúci obrat, prelom, moment zreteľnej nerovnováhy, keď nejaká premena speje k rozhodnutiu, nie je však ešte rozhodnutá
*ťažká (prechodná) situácia, kritický stav, vrcholné obdobie prekonávajúce najväčšie ťažkosti
*v literatúre a divadle: vyvrcholenie deja, pozri kríza (dráma) a kríza (román)
*v ekonómii: skrátene hospodárska kríza (=ekonomická kríza)
*v defektológii: fáza prelomu alebo zvratu vo vývine jednotlivca alebo spoločnosti, pozri napr. kríza (vývin človeka)
*v medicíne: rozhodujúca fáza (napr. náhle opadnutie teploty, náhly obrat k lepšiemu alebo k horšiemu) v priebehu (akútneho) onemocnenia, pozri kríza (lekárstvo)
*v psychológii: psychická kríza a/alebo psychosociálna kríza, pozri kríza (psychológia)
*v politike: skrátene:
**vo vnútornej politike: vládna kríza
**v medzinárodnej politike: politická kríza
*vo filozofii 18. storočia: narušenie rovnováhy medzi pokrokovosťou novoveku a zotrvačnosťou zastaraných inštitúcií; choroba zastaranosti, prežitosť starých inštitúcií (štátu, cirkvi), množenie sa príznakov ich úpadku.
*román Robina Cooka, pozri Kríza (román)

## Iné projekty

## Externé odkazy
* 
*
Určovací kľúč

**Určovací kľúč** je odborná publikácia na určovanie prírodnín podľa ich charakteristických znakov. Napríklad botanický kľúč alebo kľúč na určovanie nerastov.

## Externé odkazy
* 

Kategória:Taxonómia
Kategória:Literatúra
Ekologická kríza

**Ekologická kríza** je zhoršenie životných podmienok na Zemi, ktoré môže viesť k zániku rôznych foriem života (znečistenie zložiek životného prostredia – vody, vzduchu, pôdy a pod.). Príčinou môže byť napríklad jadrová katastrofa.

## Externé odkazy

* 

Kategória:Životné prostredie
Lipnica (rod rastlín)

**Lipnica** () je rod z čeľade lipnicovitých. 

Sú to jednoročné a vytrvalé byliny. Sú husto alebo aj voľne trsnaté, vytvárajú výbežky. Listy sú ploché alebo štetinovito zvinuté, na vonkajšej strane listu sa pri báze nachádza tzv. jazýček.

Kvety sú v kláskoch, ktoré tvoria metlinu. Klásky sú zboku stlačené, spravidla mnohokveté (najčastejšie 2-10 kvetov). Na báze klásku sú 2&nbsp;plevy, plevice sú spravidla bez ostín. Na chrbáte plevice býva pri báze chumáčik vlnatých mäkkých chlpov. Plodom je obilka, ktorá je elipsoidná a obschnutá. Na svete sa vyskytuje asi 500 druhov, hlavne v&nbsp;miernom pásme oboch hemisfér.

## Druhy
Existuje asi 500 druhov, z toho na Slovensku tieto:

* Lipnica stlačená (*Poa comressa* L.) 
* Lipnica oddialená(*Poa remota* Forselles)
* Lipnica cibuľkatá (*Poa bulbosa* L.)
* Lipnica Chaixova (*Poa chaixii* L.)
* Lipnica ročná (*Poa annua* L.)
* Lipnica nízka (*Poa supina* Schrader)
* Lipnica bádenská (*Poa badensis* Willd.)
* Lipnica alpínska (*Poa alpina* L.)
* Lipnica riedka (*Poa laxa* Haenke)
* Lipnica hájna (*Poa nemoralis* L.)
* Lipnice pospolitá (*Poa trivialis* L.)
* Lipnica močiarna (*Poa palustris* L.)
* Lipnica úzkolistá (*Poa angustifolia* L.)
* Lipnica lúčna (*Poa pratensis* L.)
* Lipnica slieňomilná (*Poa margilicola* Bernátová et Májovský)
* Lipnica žulová (*Poa granitica* Braun-Blanq.)
* Lipnica Molineriho (*Poa molinerii* Balb.)
* Lipnica panónska (*Poa pannonica* A. Kern)
* Lipnica štajerská (*Poa stiriaca* Fritsch et Hayek)
* Lipnica ušľachtilá (*Poa nobilis* Skalinska)

## Iné projekty

Kategória:Lipnicovité
Kategória:Byliny
Všeobecná kríza kapitalizmu

**Všeobecná kríza kapitalizmu** je podľa marxizmu proces rozkladu svetovej kapitalistickej sústavy, týkajúci sa ekonomiky, politiky a ideológie. Teóriu všeobecnej krízy kapitalizmu vypracoval Lenin v súvislosti so svojím učením o imperializme ako poslednom štádiu kapitalizmu.

## Externé odkazy
* 

Kategória:Marxizmus
Kategória:Kapitalizmus
Kríza rozumu

**Kríza rozumu** je prílišné spoliehanie sa na techniku, ovládanie prírody, úplnú poznateľnosť sveta i človeka jednoduchým rozumom vôbec.

## Zdroj
* 

Kategória:Filozofický slovník
Lipnutie

**Lipnutie** je vinutie sa niečomu, húževnaté pridŕžanie sa, túženie po niečom, niekom, napríklad lipnutie na slovách, na tradícii, na starých vzoroch.

## Zdroj
* 

Kategória:Terminológia
Walter Lippmann

**Walter Lippmann** (* 23. september 1889, New York – † 14. december 1974) bol americký spisovateľ, novinár a politický komentátor.

Lippmann bol novinár, mediálny kritik a filozof, ktorý sa pokúsil uviesť do súladu napätie medzi slobodou a demokraciou v modernom svete.

V roku 1913 Lippmann, Herbert Croly, and Walter Weyl založili časopis The New Republic magazine. Počas prvej svetovej vojny sa stal Lippmann poradcom prezidenta Woodrowa Wilsona a asistoval mu pri projekte 14 bodov prezidenta Wilsona.

Lippmann mal kontakty na vplyvných amerických politikov a zásadne sa staval do antagonistickej pozície voči komunizmu. Ako mediálny kritik skúmal mediálne obsahy a opísal ich ako projekciu subjektívnych hodnôt na realitu prostredníctvom navodených sterotypov, čím sa vytvára tzv. mediálne pseudoprostredie.

V roku 1920 Walter Lippmann spolu s Charlesom Merzom sa vo svojej vedeckej štúdii s názvom Test mediálnych obsahov (A Test of the News) vyjadrili o novinárskom prejave venujúcom sa revolúcii boľševizmu uverejnenom v The New York Times ako o nevyváženom a nesprávnom. Lippmann napísal okrem Pulitzerovou cenou oceneného stĺpčeka s názvom Dnes a zajtra (Today and Tomorrow) niekoľko kníh. Bol to on, kto zaviedol pojem "studená vojna" v jeho rovnomennej knihe v roku 1947.

O demokracii sa vyjadril, že *"sa nikdy vážne nezaoberá problémom, ktorý vyvolala, pretože jeho zobrazenie v ľudských hlavách automaticky nikdy nezodpovedá vonkajšiemu svetu".* Masovú demokraciu teda vnímal ako jeden z najvplyvnejších stereotypov a podozrieval ju z elitárskych stanovísk. Masový volič je podľa neho len objektom, ktorý dezorientujú a zavádzajú zbory expertov.

Lippmann videl novinársku prácu ako "prácu s informáciami", pri ktorej novinári predstavujú spojivko medzi politikmi a verejnosťou.

## Externé odkazy
* 

Kategória:Spisovatelia USA
Kategória:Novinári USA
Knieža

thumb|Kniežacia hodnostná korunka

**Knieža** (ženský rod **kňažná**) bol náčelník kmeňa, neskôr panovník
u Slovanov, napríklad Pribina. V ďalšom období to bol šľachtický titul udeľovaný napríklad na území Nemecka a Ruska, ktorý sa v hierarchii umiestňoval pod veľkokniežaťom a nad markízom. Panovníci niektorých európskych monarchií (napr. Monako, Lichtenštajnsko alebo Andorra) majú titul knieža. **Kniežatstvo** znamená hodnosť kniežaťa alebo územie pod vládou kniežaťa alebo formu štátu na čele s kniežaťom.

## Pozri aj
* kňaz (Slovania)
* údelné kniežatstvo
* kráľovstvo

## Externé odkazy
* 
* 

Kategória:Šľachtické tituly
Kategória:Panovnícke tituly
Kategória:História
Kategória:Politológia
Seymour Martin Lipset

**Seymour Martin Lipset** (* 18. marec 1922) je americký politológ a sociológ.

Lipset sa zaoberá javom študentstva v politike 60. rokov 20. storočia, politickou aktivitou spoločenských skupín z hľadiska spoločenského pokroku a rozvoja demokracie. 

## Dielo

*Agrarian Socialism (1950)
*We'll Go Down to Washington (1951)
*Union Democracy (s Martinom Trowom a Jamesom S. Colemanom)
*Social Mobility in Industrial Society (s Reinhardom Bendixom)
*Prejudice and Society (s Earl Raab)
*Political Man: The Social Bases of Politics (1960)
*The First New Nation (1963) 
*Student Politics (1967)
*The Politics of Unreason: Right Wing Extremism in America, 1790-1970 (1970)  (s Earlom Raabom)
*The Divided Academy: Professors and Politics (s Carlom Everettom Laddom) (1975)
*The Confidence Gap: Business, Labor, and Government in the Public Mind (1987)
*Continental Divide: The Values and Institutions of the United States and Canada (1989)
*Jews and the New American Scene (1995) with Earl Raab
*American Exceptionalism: A Double-Edged Sword (1996)
*It Didn't Happen Here: Why Socialism Failed in the United States (2001), with Gary Marks
*The Paradox of American Unionism: Why Americans Like Unions More Than Canadians Do, but Join Much Less (2004) with Noah Meltz, Rafael Gomez, and Ivan Katchanovski
*The Democratic Century (2004) with Jason M. Lakin

## Preklady
*Dvousečná zbraň. Rub a líc americké výjimečnosti, 2003, Praha: Prostor, ISBN 80-7260-094-X

## Externé odkazy
* 

Kategória:Narodenia v 1922
Kategória:Politológovia USA
Kniežatstvo

**Kniežatstvo** označuje jednu z foriem vlády štátu, na ktorého čele stojí knieža. Kniežatstvá dnes existujú ako suverénne štátne celky (Monako, Lichtenštajnsko, Andorra), alebo ako historická územia (napr. České kniežatstvo, Nitrianske kniežatstvo ai.).

## Súčasnosť
V dnešnej dobe sa pod pojmom kniežatstvo rozumie právne suverénny štát s vlastným (suverénnym) územím monarchu šľachtického pôvodu v kniežacej hodnosti alebo územie, ktoré je súčasťou iného štátu (monarchie), napr. Astúria v Španielskom kráľovstve.

Medzi európske kniežatstva patrí Lichtenštajnsko, Monako a tiež Andorra, kde panuje tzv. dvojvládie, pretože kniežaťom v tomto kniežatstve sú súčasne francúzsky prezident a druhou biskup.

Zaujímavosťou je, že na kniežatstvo si osobujú nárok aj niektoré medzinárodným spoločenstvom neuznané entity, ako je Sealand, Seborga, New Utopia.

## Zdroj
*

Kategória:Politická geografia
Kategória:Dejiny Európy
Kríza vedy

**Kríza vedy** je prelom, prechodné štádium medzi dvoma rozlíšiteľnými fázami vývinu vedy. Chápanie krízy vedy závisí od toho, aké kategórie intervenujú v jeho priebehu.

Termin 'kríza' sa v súvislosti s rozvojom vedeckého poznania začína používať v poslednej tretine 19. storočia. W. Dilthey roku 1873 v jednom liste napísal: *„…je zvláštne, ako som statil všetku vonkajšiu ctižiadosť, túžbu napísať veľké dielo. Veľká kríza vied a európskej kultúry, v ktorej žijeme, zaujali moju myseľ natoľko, že bude len na úžitok zrieknuť sa každej vonkajšej osobnej ctižiadosti.“* 

Najprv sa verejne hovorí o kríze základov matematiky, ku koncu storočia sa začína hovoriť o kríze fyziky, biológie a psychológie. Po prvej svetovej vojne sa termín „kríza“ dostáva do názvov prác. Karl Bühler vydal Krízu psychológie (1927), no najznámejšou prácou, ktorá má v názve tento výraz, je Husserlova Kríza európskych vied a transcendentálna fenomenológia (1934 – 1937).

Termín *kríza vedy* je korelatívny s termínom *[[vedecká revolúcia|revolúcia vo vede]]* a práve tak sú korelatívne aj fenomény, ktoré označujú.

Kríza vied má štyri základné dimenzie: metodologickú, gnozeologickú, svetonázorovú a prakticko-sociálnu.

## Názory na krízu vedy
### Pozitivizmus
Pozitivizmus vidí zdroje **krízy vedy** predovšetkým v neadekvátnom určení povahy vedeckej teórie; podľa nich (sc. pozitivistov) teoretické konštrukcie sú vždy hypotetické, možno ich korigovať a odvolať. Skutočným základom a oporou vedy sú výlučne fakty a empiricky konštatovateľné súvislosti.

### Husserl
**Kríza vedy** je podľa Husserla skutočnosť, že sa stala spornou pravá vedeckosť vedy a celý spôsob, ako si vytýčila svoje úlohy a vytvorila pre ne svoju vlastnú metodiku. Kríza vedy
spočíva v strate jej životného významu. V našich životných úzkostiach nám veda nemá čo povedať. Zásadne vylučuje práve tie otázky, ktoré sú za našich neblahých časov najpálčivejšími otázkami pre človeka, vydaného najosudnejším prevratom: vylučuje otázky týkajúce sa zmyslu alebo nezmyselnosti celej ľudskej existencie. Veda o čírych telesách nedokáže o subjektoch nič povedať, pretože abstrahuje od akéhokoľvek subjektívna.

## Referencie

## Externé odkazy
* 
* 

Kategória:Filozofický slovník
Svätá kniha

**Svätá kniha** je údajným súhrnom zjavenej múdrosti.

## Sväté knihy
*Avesta
*Bhagavadgítá
*Biblia
*Korán
*sakramentár
*Védy

## Externé odkazy
* 

Kategória:Náboženstvo
Líšenie sa

**Líšenie sa** je bytie odlišným, rozdielnym, iným, matie odlišných, rozdielnych vlastností, odlišovanie sa.

## Zdroj
* 

Kategória:Terminológia
Krizma

**Krizma** (gr.) je posvätný olej používaný pri niektorých obradoch.

## Externé odkazy
* 

Kategória:Náboženstvo
Kategória:Sväteniny
Listina

**Listina** (pôvod pozri v poznámke dole) môže byť:
*v práve a diplomatike: a) akýkoľvek písomný záznam či písomné vyjadrenie myšlienok, najmä písomná správa zachytená na papieri, pergamene či inom podobnom podklade, na akom sa obyčajne podávajú písomné správy (t.j. nie napríklad vyrytá do kameňa); b) písomný záznam zamýšľaný ako právne relevantný (lat. documentum), písomnosť vyhotovená na nejaký právny účel alebo obsahujúca právne významnú správu; c) "svedectvo o existujúcom či trvajúcom právnom stave alebo právnej skutočnosti napísané podľa určitých predpísaných foriem a opatrené overujúcim podpisom, pečaťou alebo pečiatkou"  alebo "písomné svedectvo o právnej pokonávke zachovávajúce určité formálne náležitosti, ktoré mu dodávajú právnu účinnosť a záväznosť" (v širšom zmysle aj takéto "svedectvo o všeobecnejšom úradnom konaní alebo rozhodnutí"), pozri listina (právo a diplomatika)
*neodborne: úradne vyhotovená alebo overená písomnosť, pozri pod písomnosť
*v katastri nehnuteľností: podklad na vykonanie zápisu do katastra, ktorý podľa zákona potvrdzuje práva k nehnuteľnostiam 
*zoznam resp. (obyčajne oficiálna) písomnosť obsahujúca zoznam (napr. kandidátna listina, prezenčná listina, výplatná listina), pozri zoznam

## Poznámka
(1) Slovo listina vo významoch označujúcich druh (najmä oficiálne relevantnej) písomnosti vytvoril František Palacký v 19. storočí ako nové slovo, ktoré je myslené ako ekvivalent nemeckého výrazu (schriftliche) Urkunde. Dovtedy sa v tomto význame ako aj na označenie súkromnej korešpondencie používalo (aj v slovenčine) jediné slovo - slovo list; Palacký teda na základe nemčiny zaviedol terminologické rozlišovanie medzi listinou a listom. Slovo Urkunde v nemčine pôvodne (a ešte v 19. storočí alternatívne) neznamenalo písomnosť, ale svedectvo či dôkaz (akýkoľvek dôkaz, ale neskôr najmä neživý). (2) Slovo listina vo významoch označujúcich zoznam a pod. vzniklo mechanickým prebratím a prispôsobením zvukovej podoby nemeckého slova Liste, ktoré znamená zoznam. (3) Z čisto jazykového hľadiska je časť "list-" slova listina prevzatím slova list, ktoré je praslovanského pôvodu.

## Referencie

## Pozri aj
*verejná listina

Kategória:Archivistika
Kategória:Diplomatika
Knihovníctvo

[náhľad|Knihovníčka pri práci ([New Orleans, Louisiana, 1940)]]

**Knihovníctvo** je vedný a študijný odbor a sociálny jav, ktorý zahŕňa knižnice a knižničné systémy, ako aj teoretické, odborné, vzdelávacie, profesné, sociálne, kultúrne, právne a iné súvislosti ich existencie. Výrazom knihovníctvo sa zároveň označuje praktická odborná činnosť spočívajúca v zhromažďovaní, spracovávaní a sprístupňovaní knižničných fondov. Osoba, ktorá sa takejto činnosti venuje, teda knižnično-informačný pracovník, resp. knižnično-informačná pracovníčka knižnice sa označuje výrazom **knihovník**, resp. **knihovníčka**.

Pojem sa používa najčastejšie na označenie:
# sústavy knižníc,
# činnosti v knižniciach,
# zamestnania (knihovník, knihovníčka),
# vedeckej disciplíny a študijného odboru.

Obsahom knihovníctva ako sociálneho javu je špecifický typ sociálnej komunikácie, ktorá predstavuje sprístupňovanie zaznamenaného fixovaného  a kódovaného poznania prostredníctvom  knižníc podľa potrieb spoločnosti, sociálnych skupín a jednotlivcov. Rozvoj knihovníctva v jednotlivých historických epochách závisí od spoločensko-kultúrneho a ekonomického stavu spoločnosti. Jeho úroveň je produktom spoločnosti, knihovníctvo zároveň pôsobí aj na jej rozvoj. knihovníctvo patrí k sociálnym inštitúciám univerzálneho obsahu a dosahu. Za spoločenské ocenenie knihovníctva možno považovať fakt, že knižnice sú financované zo spoločenských zdrojov. Ciele knihovníctva sú tvorí uspokojovanie informačno-komunikačných potrieb, ochrana kultúrneho dedičstva národa, vzdelávanie, pomoc vede a výskumu, relaxácia a oddych, výchova detí a mládeže. Tieto ciele dosahujú jednotlivé knižnice prostredníctvom svojich funkcií, ktoré sa menia podľa typov (napr. ochrana kultúrneho dedičstva národa sa oveľa silnejšie realizuje v národnej knižnica ako vo vysokoškolskej knižnici).

## Referencie

## Iné projekty

Kategória:Knižničná a informačná veda
Kníhtlač

thumb|Kníhtlač v 16. storočí
**Kníhtlač** je technika tlače z výšky, ktorá používa tlačové formy s vystupujúcim tlačovým reliéfom s tlačovými plochami, na ktoré sa sústavou valcov nanáša farba a tlakom sa prenáša na materiál, na ktorý sa má tlačiť. V Európe ju objavil a zdokonalil Johann Gutenberg v prvej polovici 15. storočia. V širšom zmysle sa niekedy ako kníhtlač označuje mechanické rozmnožovanie písaného textu vôbec alebo kníhtlačiarstvo.

Mechanické rozmnožovanie písaného textu poznali už Číňania, ktorí už v 8. storočí tlačili z dosák a od 11. storočia pohyblivými typmi. Medzi rokmi 14031405 objavili mechanické rozmnožovanie písaného textu v Kórei. V Európe objavil kníhtlač Johann Gutenberg v roku 1450.

Prvá tlačiareň na Slovensku bola v Bratislave najneskôr v rokoch 14771480, keď tu vyšli 4 prvotlače. Ďalej sa vie, že v roku 1560 vyšla kniha v Košiciach, ktorá sa nezachovala. Prvá zachovaná kniha, o ktorej sa vie, že vyšla na Slovensku, bola 1. časť Postily P. Bornemiszu v maďarčine, ktorá vyšla v Komjaticiach v roku 1573. Prvá slovenská kniha, o ktorej sa vie, že bola vytlačená na Slovensku, vyšla v roku 1581 v Gutgeselovej tlačiarni v Bardejove, bol to preklad Lutherovho katechizmu *Katechysmus Dr. M. Luthera z nemeckého jazyka do slovenského * - Bardejovský katechizmus z roku 1581.

## Rozmach kníhtlače
Kníhtlač sa už v prvých desaťročiach od svojho vzniku šírila rýchlym tempom do západnej Európy a severného Talianska, teda tam, kde boli výborne prosperujúce hospodárske pomery obchodných a univerzitných miest. v časovom rozpätí 1452 až 1500 bolo na 260 miestach v Európe vytlačených asi 40 000 bibliografických jednotiek inkunábulí v 10 000 000 exemplároch. Vyskytovali sa mestá s 20-50 tlačiarňami, v Benátkach ich bolo až 151. Gutenberg tlačil 150-200 exemplárov jednej knihy, jeho nástupci 250-300. V roku 1480 sa tlačilo v náklade 1000 exemplárov. Počiatok kníhtlače sa považuje za jeden z najvýraznejších technických faktorov pokroku na prahu novoveku. Rukopisná kniha, teda kódex, ktorej forma sa ustálila v 2. - 4. storočí n. l. sa rozširovala opisovaním, čo bolo veľmi zdĺhavé a nákladné. Jej používanie bolo predurčené predovšetkým pre centrá vzdelanosti a pre vyššie spoločenské kruhy. Tlačená kniha však bola lacnejšia a dostávala sa medzi širšie stredné vrstvy obyvateľstva.  V tomto období sa objavovali tlače i v národných jazykoch oproti prevládajúcej latinčine. 

## Pozri aj
* kniha

## Referencie

## Externé odkazy
* http://www.typomil.com/pismo/kníhtlač.htm

## Zdroj
* KATUŠČÁK, Dušan. Informačná výchova : terminologický a výkladový slovník, odbor knižničná a informačná veda. 1. vydanie. vyd. Bratislava : SPN, 1998. 375 s. Názov edície zväzku 5: Pedagogická encyklopédia Slovenska a terminologických výkladových slovníkov.

Kategória:Polygrafia
Kategória:Tlač
Krk

náhľad|Ľudský krk
**Krk** () je časť tela spájajúca hlavu s trupom. Zadná časť krku ľudí a iných stavovcov sa nazýva väz.
Hrdlo je predná časť krku. 
Krkom prechádza veľa ciev a nervov. Obsahuje lymfatické uzliny, hltan, hrtan, priedušnicu, štítnu žliazu a pažerák.

## Iné projekty

## Externé odkazy
* 

Kategória:Anatómia
Excerpčný lístok

**Excerpčný lístok** je spôsob záznamu (excerptu) o prečítaných literárnych dielach alebo kratších štúdiách.

## Externé odkazy
* 

Kategória:Literatúra
Alfred Kroeber

**Alfred Louis Kroeber** (* 11. jún 1876, Hoboken, New Jersey, USA – † 5. október 1960, Paríž, Francúzsko) bol americký antropológ, žiak Franza Boasa. Rozvinul tézy difuzionizmu a konfiguralizmu, stal sa vedúcim predstaviteľom americkej antropológie v prvej polovici 20. storočia.

Terénne výskumy uskutočňoval u pacifických Indiánov v USA. Pôsobil od roku 1916 ako profesor kultúrnej antropológie na Kalifornskej univerzite. Jeho zásluhou vyšlo najväčšie kompendium modernej antropológie: *Anthropology Today* (1955), zhromažďujúce štúdie päťdesiatich popredných svetových bádateľov v antropológii.

## Externé odkazy
* 

Kategória:Antropológovia USA
Kategória:Osobnosti z Hobokenu (New Jersey)
Knižnica

thumb|Univerzitná knižnica v San Diegu
[thumb|moderná knižnica v meste [Chambéry]]

**Knižnica** je organizovaná zbierka kníh, určená na priame používanie čitateľom, alebo kultúrna inštitúcia, ktorá organizuje spoločenské využívanie tlačených a rukopisných materiálov i ostatných hmotných zdrojov/nositeľov poznatkov a informácií.

## Tri črty knižnice
* kultúrna, vzdelávacia a informačná ustanovizeň
* systematicky usporiadaná zbierka kníh a iných nosičov informácii, ktoré sú určené na využívanie spoločnosťou s cieľom uspokojovať ich (informačné, vzdelávacie a rekreačné) potreby
* budova alebo miestnosť, kde sa takáto zbierka nachádza

## Čo sprístupňujú knižnice
* tlačené materiály – noviny, mapy, ilustrácie, letáky a iné dokumenty
* všetky formy zvukových a obrazových záznamov – od platní po DVD
* informačné zdroje, založené na výpočtovej technike – CD-ROM
* mnohé dokumenty sú len v digitálnej forme, ak aj tlačené, tak sú rozdielne 
* virtuálne knižnice

## Dejiny
Kedysi boli knižnice štátne, obchodné, chrámové zbierky – predstavujú jeden zo spôsobov, ako sa z kočovnej kultúry stala kultúra urbanizovaná. Po stáročia boli knižnice pasívne, boli vlastníctvom panovníka alebo cirkvi, preto k nim nemala verejnosť bežný prístup. Svoj hlavný zmysel dosiahli, až keď ich sprístupnili verejnosti, koncom 19. storočia.

## Knižnice na Slovensku
Slovenské knižnice upravuje Knižničný systém Slovenskej republiky, ktorého riadiacim orgánom je Ministerstvo kultúry SR. Podľa neho knižnice na Slovensku členíme na Slovenskú národnú knižnicu, vedecké knižnice, akademické knižnice, verejné knižnice, školské knižnice a špeciálne knižnice. 

## Pozri aj
* ISBN
* Knihovníctvo
* Slovenská národná knižnica
* Zoznam knižníc na Slovensku

## Iné projekty

## Externé odkazy
*
Literárnosť

**Literárnosť** je vlastnosť, ktorá odlišuje literárne dielo od iných prehovorov. Je to špecifikum existencie literárneho faktu spočívajúca v akceptovanosti a potvrdenosti istého faktu ako literárneho. Existencia literárnych faktov vôbec nie je teda čímsi stálym, raz navždy zafixovaným, ale je javom časovo premenlivým: čo v istom historickom čase funguje ako literárny fakt, v inom časovom určení ním prestáva byť, a naopak.

## Externé odkazy
* 

Kategória:Literatúra
Alexandrijská knižnica

**Alexandrijská knižnica** bola najväčšia a najslávnejšia staroveká knižnica, o ktorej fondy (v 1.
polovici 1. stor. pred Kr. to bolo až 700&thinsp;000 zvitkov) sa opierala tvorba a práca básnikov a učencov alexandrijského Museionu.

## Pozri aj

* Aššurbanipalova knižnica

## Iné projekty

## Externé odkazy
* 

Kategória:Architektúra v starovekom Egypte
Kategória:Alexandria
Kategória:Knižnice v Egypte
Krok

**Krok** môže byť:
*pohyb, ktorým sa telo presúva na iné miesto posunutím nohy, ako aj vzdialenosť nôh pri tomto pohybe, pozri krok (pohyb)
*chôdza
*prvok postupu
*čin, konanie
*bájny český knieža/vojvoda, pozri Krok (vojvoda)
*najpomalší chod koňa, pozri krok (kôň)
*v informatike: najmenšia jednotka vykonávania programu, pozri krok (program)
*v technike: krokový mechanizmus (napr. hodinový krok)
*v elektrotechnike: signál s definovanou dĺžkou a jednoznačnou oblasťou hodnoty, pozri Krok (signál)
*v telekomunikáciách: dráha, ktorú prejde rameno voliča pri presune z určitej polohy do susednej polohy, pozri krok (spojovacia technika)
* hudobná skupina hrajúca tradičný bluegrass s pôvodnými slovenskými textami
*český časopis:
**Krok (časopis J. Sv. Presla)
**Krok (vedecký časopis, 1864)
**Krok (Fr. Prusík)

## Iné projekty
Literát

**Literát** je človek literárne činný, spisovateľ, publicista.

## Externé odkazy
* 

Kategória:Literatúra
Základná knižnica

**Základná knižnica** je knižnica, ktorá je základná pre prácu siete alebo skupiny jej podriadených samostatných knižníc, pomáha im v doplňovaní knižničných fondov, umožňuje medziknižničnú výpožičnú službu, zaobstaráva im bibliografické pomôcky a metodicky ich riadi.

## Referencie

Kategória:Knižnice
Kromlech

**Kromlech** (kelt.) je megalitická stavba  zo stojatých kameňov radených do priamok alebo kriviek (kruhov), hore spojených vodorovným kameňom na spôsob nadpražia alebo kladia. Vyskytuje sa vo Francúzsku. Niekedy sa v širšom zmysle ako kromlech označujú aj anglické henge (stonehenge, woodhenge).

Pravdepodobne vytvárali rámec pre sprievody k pomníkom predkov. Funkciou tejto architektúry bolo vytvárať posvätný obvod. Súčasne sa v nej výraznejšie prejavuje kompozičný princíp, najmä rytmus, ktorý sa stal v rozličných formách dôležitým prvkom umeleckého výrazu v architektúre. Pri tom všetko si zachovali rady menhirov symbolický význam ako podoby živých bytostí. Vyvolávajú predstavu smútočného sprievodu hrbatých mníchov s kapucňou stiahnutou do tváre. Pôvodný kult sa skladal z dvoch základných obradov, ktoré sa neskôr odbavovali v zložitejších formách. Bol to pohyb smerujúci k určitému cieľu – procesia – alebo pohyb okolo kultového pomníka, stromu alebo hrobu. Staré kromlechy treba preto pokladať za skamenené spodobnenia kultového kolového tanca.

## Iné projekty
.

Kategória:Megality
Literatúra Spojených štátov

**Literatúra Spojených štátov** alebo **americká literatúra ** je literatúra USA a britských kolónií, z ktorých USA vznikli. Prevažne v anglickom jazyku. Je to súčasť kultúry USA. 

Utvárala sa v 17. a 18. storočí ako časť anglickej koloniálnej literatúry a obmedzuje sa v tomto období najmä na náučné spisy, prevažuje náboženský charakter. Dotvorenie sa jej špecificky národnej povahy súvisí s bojom za nezávislosť, propagovaním ideí francúzskeho osvietenstva a Francúzskej revolúcie (Benjamin Franklin, Thomas Paine). Koncom 18. storočia. a začiatkom 19. storočia vznikali prvé romány.

## Referencie

## Externé odkazy
*  / Americká literatúra
*  / Literatúra USA

Kategória:Literatúra v USA
John Knox

**John Knox** (* okolo 1514, Haddington, Spojené kráľovstvo – † 24. november 1572, Edinburgh) bol škótsky cirkevný reformátor, teológ a kazateľ. Pôvodne rímskokatolícky kňaz. V roku 1560 sa pričinil o vznik Škótskej presbyteriánskej cirkvi.

## Život
Jeho pôvod je neistý, rovnako ako rok narodenia. Otec bol pravdepodne roľník. Zhoda nepanuje ani o tom, na akej univerzite študoval. Najčastejšie sa uvádza Univerzita St. Andrews. Isté je, že v St. Andrews pôsobil ako kaplán a notár.

V rokoch 1540 až 1547 bol učiteľom v rodinách Hugh Douglase a Johna Cockbuma, ktorý sa zbližovali s protestantizmom. Knox sa k nemu prihlásil okolo roku 1545. Veľký vplyv mal na neho kazateľ George Wishart, ktorý bol upálený. V Škótsku došlo neskôr v násilnostiam, bol zabitý katolícky kardinál a protestanti sa opevnili na zámku St. Andrews. Ten bol dobitý v roku 1547 a Knox bol poslaný do Francúzska na galeje, kde strávil devätnásť mesiacov. V roku 1549 bol prepustený. Päť rokov pôsobil ako anglikánsky pastor v Anglicku, dva roky strávik v Berwicku, neskôr žil v Newcastle. Anglikánom sa však čoraz viac začal vzďaľovať a Anglicko opustil i kvôli katolíckej kráľovnej Márii I. Uchýlil sa do Franfurktu, odkiaľ bol však pre spory vypudený. Knox odišiel do Ženevy, kde sa stretol s Jánom Kalvínom. V roku 1556 sa nakrátko vrátil do Škótska, kde sa stotožnil s miestnymi radikalizovanými protestantmi. Potom sa opäť vrátil do Ženevy.

V roku 1559 sa vrátil do Škótska, Mária I. bola zvrhnutá a moci sa chopili protestanti. Spolu so piatimi teológmi spísali Škótske vyznanie viery, ktoré bolo ústavou Škótskej presbyteriánskej cirkvi až do roku 1647, kedy bolo nahradené Westminsterským vyznaním. Od tej doby sa slúženie katolíckej omše v Škótsku trestalo smrťou. Knox následne vydal tri spisy: *Kniha kázne* (1561), *Kniha všeobecného rádu* (1564) a *Dejiny reformácie náboženstva v kráľostve škótskom*. 

## Pozri aj

* Škótska presbyteriánska cirkev
* Kalvinizmus
* Reformácia

## Referencie

## Iné projekty

## Externé odkazy
* 

Kategória:Narodenia v 16. storočí
Kategória:Úmrtia 24. novembra
Kategória:Úmrtia v 1572
Kategória:Škótski teológovia
Absurdná literatúra

**Absurdná literatúra** je literatúra, ktorá ako by ilustrovala absenciu zmyslu a hodnôt (prvé diela Ionescove, Beckettove a pod.).

## Externé odkazy

* 

## Pozri aj

*existencializmus

Kategória:Literatúra
Kóan

**Kóan** (, , ) je obvyklým racionálne logickým chápaním neriešiteľný, neprijateľný problém, väčšinou vo forme príbehu. Používa sa ako námet na rozjímanie v niektorých školách zen budhizmu. Predstavuje spôsob meditácie na hľadanie čistého duševného bytia. Nájdenie zmyslu a vyriešenie kóanu vyžaduje zmenu v spôsobe chápania a nazerania vecí, čo zväčša nie je dosiahnuteľné čisto racionálnym uvažovaním, je však prístupné intuícii.

## Príklady
* *„Jeden mních sa opýtal [[Čaočou]]a: Má pes prirodzenosť [[Siddhártha Gautama Buddha|Budhu]]? Čaočou odpovedal: [[Mu (filozofia)|Mu]].“*
* *„Šuzan ukázal palicu a povedal: Ak poviete, že toto je palica, popriete jej podstatu. Ak poviete, že toto nie je palica, popriete skutočnosť. Čo chcete povedať?“*

## Literatúra
* 

## Externé odkazy
* 

Kategória:Zen
Kategória:Metafory
Antická literatúra

**Antická literatúra** je súčasť antického umenia, východisko pre renesanciu, klasicizmus, romantizmus, realizmus.

Antický hrdina je spätý s prírodou a len pozemský život má preňho cenu. Človek, príroda a bohovia tvoria jednotu. Bohovia majú aj ľudské vlastnosti, ale človek je im podriadený a bezmocný voči ich rozhodnutiu.

## Pozri aj
* literatúra
* grécka literatúra

## Zoznam literatúry
* Buchwald, W. - Hohlweg, A. - Prinz, O.: Tusculum-Lexikon griechischer und lateinischer Autoren des Altertums und des Mittelalters, 1963
* Croiset, A. a M.: Hitoire de la littérature grecque, I-V, 1901 an. Encyklopedie antiky, 1973
* Schmid, W. - Stählin, O.: Geschichte der griechischen Literatur, I-II, 1929
* 

## Externé odkazy
*
Jan Kochanowski

**Jan Kochanowski** (* 1530, Sycyna Północna, Poľsko – † 22. august 1584, Lublin) bol poľský básnik obdobia renesancie.

## Dielo
* *Satyr albo dziki mąż* (*Satyr alebo divý muž*), 1564
* *Odprawa posłów greckich* (*Odmietnutie gréckych vyslancov*), 1578
* *Psałterz Dawidów* (*Dávidove žalmy*), 1579
* *Treny* (*Elégie*), 1580

## Externé odkazy
* 

Kategória:Narodenia v 1530
Kategória:Úmrtia 22. augusta
Kategória:Úmrtia v 1584
Kategória:Poľskí básnici
Kategória:Absolventi Padovskej univerzity
Arabská literatúra

**Arabská literatúra** je literárna tvorba písaná v spisovnej arabčine pôvodne Arabmi, neskôr aj príslušníkmi rôznych národností (Turci, Iránčania) na rozsiahlom území Arabskej ríše.

## Externé odkazy
*
Anglická literatúra

**Anglická literatúra** je v širšom zmysle literatúra písaná v anglickom jazyku v anglicky hovoriacom svete. V užšom zmysle ide o anglicky písanú literatúru na území Spojeného kráľovstva.

Anglický jazyk sa vyvíjal po viac ako 1400 rokov. Najstaršie záznamy o angličtine, sada anglo-frízskych dialektov, ktoré na Veľkú Britániu priniesli anglosaskí dobyvatelia, sa označujú ako staroangličtina. Najznámejšou literatúrou v staroangličtine je Beowulf, ktorý v Anglicku získal status národnej epiky, napriek tomu, že sa odohráva v Škandinávii. Po ovládnutí Anglicka Normanmi v roku 1066 už však písaná podoba staroangličtiny nebola veľmi bežná. Pod vplyvom novej aristokracie sa bežným jazykom súdov, parlamentu a vyššej vrstvy stala francúzština. Angličtina, ktorá sa používala po príchode Normanov, sa označuje ako stredoangličtina. Táto podoba angličtiny prevažovala až do 70. rokov 15. storočia, kedy sa rozšíril Chancery Standard (neskorá stredoangličtina). Geoffrey Chaucer (13431400), autor *[[The Canterbury Tales]]*, bol dôležitou postavou vo vývoji legitimity ľudovej stredoangličtiny v období, kedy dominatnými jazykmi v literatúre boli stále francúzština a latinčina. Gutenbergov vývoj kníhtlače v roku 1439 takisto pomohol štandardizovať jazyk, rovnako ako i Biblia kráľa Jakuba (1611) a veľký samohláskový posun.

Básnik a dramatik William Shakespeare (15641616) je všeobecne pokladaný za najlepšieho spisovateľa v angličtine a jedného z najlepších svetových dramatikov. Jeho hry boli preložené do každého veľkého moderného jazyka a sú hrané častejšie, než hry akéhokoľvek iného dramatika. Historické romantické novely od Sira Waltera Scotta z 19. storočia inšpirovali generáciu maliarov, skladateľov a spisovateľov naprieč Európou.

Anglický jazyk sa rozšíril po celom svete spolu s britským impériom medzi koncom 16. a začiatkom 18. storočia. V jednom momente to bolo najväčšie impérium v histórií. V roku 1913 malo britské impérium viac ako 412 miliónov ľudí, teda 23&nbsp;% vtedajšej celkovej populácie. Počas 19. a 20. storočia začali tieto kolónie a Spojené štáty produkovať svoju vlastnú významnú literatúru písanú v angličtine. Od roku 1907 doteraz bolo celkovo udelených viac Nobelových cien za literatúru za práce v angličtine než za akýkoľvek iný jazyk, pričom laureáti pochádzali z Veľkej Británie, Írska i Severného Írska, USA a bývalých britských kolónií.

## Referencie

## Iné projekty

## Zdroj


Kategória:Literatúra v Anglicku
Kategória:Literatúra v Spojenom kráľovstve